Hvis man vil mobilisere et tilsvarende stort provenu til statskassen, skal man indføre meget høje indkomstskatter. 1 pct. formueskat giver 16 mia. kr. Til sammenligning giver en progressiv millionærskat på arbejdsindkomst 2,3 mia. kr. Inkluderer man også kapital og aktieindkomst heri, så stiger provenuet til 4,2 mia. kr. Man kan altså med en langt mere beskeden skat på formuer mobilisere langt flere penge til at bekæmpe fattigdom og lave grøn omstilling. Efter vores klare overbevisning er formueskatten langt mindre forvridende på fx arbejdsudbud sammenlignet med højere indkomstskatter/topskat.